Skabelon til faglig formidling af Professionsrettet undervisning på Hf 
	Fag og niveau 
Samfundsfag B 



	Titel og professionsområde
”Hvordan bliver man klædt på til at takle nogle af samfundet mest udstødte på professionel vis – og hvorfor falder nogen mennesker igennem den danske velfærdsstats sikkerhedsnet?” 
Professionsområde: pædagog (voksne), politi, sygeplejerske, sundhedsfaglig medarbejder 



	Beskrivelse af aktivitet/sekvens/forløb
Aktiviteten er en ekskursion til Kbh. Vesterbro, og indgår som en del af et forløb på samfundsfag B (eller samfundsfag C) hvor eleverne forinden arbejder med sociologiske begreber om socialisering, opvækst, social arv, identitet, levevilkår og/eller den danske velfærdsstat og velfærdstrekanten (stat, marked og civilsamfund).  
I ekskursionen møder eleverne 2-3 af følgende organisationer
· Byvandring med Gadens Stemmer (tidl. udsatte fortæller om egen erfaringer – fokus på den personlige case)
· Reden (fokus på kvinder, prostitution og stoffer og hvad personalet på Reden skal kunne)
· Maria Kirken (fokus på civilsamfundets – og kirkens rolle) 
· Politiet (Vesterbro politi har stillet op med en gadebetjent – mødtes tæt på H17 - der er vant til at omgås netop denne gruppe og som fortæller om hvad der kræves som betjent) 
· Settlementet (fokus på civilsamfundets rolle, og arbejdet med at ’opbygge’ folk igen via rådgivning, praktik mm. Muligt at få rundvisning i Saxo handelsgade, hvor Settlementet driver flere socialøkonomiske virksomheder).
· Evt. Projekt Udenfor – de er placeret lige ved Nørreport st., holder oplæg der om arbejdet med (gade)hjemløse og laver også byvandringer om ’dark design’ mm   



	Kernestof og faglige mål 
Kernestof: 
· Sociologi: identitetsdannelse og socialisering
· Økonomi: velfærdsprincipper, herunder stat, marked og civilsamfund 
· Evt. politik: politiske ideologier (og skillelinjer og partiadfærd)
Faglige mål: 
· anvende og kombinere viden og kundskaber fra fagets discipliner til at undersøge aktuelle samfundsmæssige problemstillinger i Danmark og andre lande og diskutere foreliggende og egne løsninger herpå 
· anvende viden, begreber og faglige sammenhænge fra kernestoffet samt enkle teorier til at forklare og diskutere samfundsmæssige problemstillinger



	Struktur og omfang 
Selve ekskursionen: 1 fuld dag i Kbh.  
Forinden ekskursionen: Helst 3 blokke inden hvor fagbegreber er i fokus, fx socialisering, social arv og/eller velfærdsmodellerne med fokus på den danske velfærdsstat og rollefordelingen mellem stat, marked og civilsamfund – her kan dvæles ved organisationer på Vesterbro som Maria Kirken, Kirkens Korshær, Setllementet, Reden mm     
Efter ekskursionen samles op med fokus på refleksioner over dagen og oplevelserne kobles til pensum (begreber) 
Forløbet kan være kort med fokus på enkelte begreber eller forlænges og kobles til politik/ideologi idet spørgsmålet om aktør-vs. struktur kan inddrages – hvordan hjælpes disse grupper, og hvem har ansvaret?  



	Materialer 
’Luk samfundet op’, Forlaget Columbus, 3. udg., 2019: 
s. 23-40 (socialisering, normer mm.)
evt. s. 51-53 om Honneths teori 
evt. s. 96-97 om Bourdieus teori (habitus og kapital)
s. 101 for begreber om social arv, social mobilitet 
evt. s. 201-208 om den danske velfærdsstat, velfærdstrekanten, de tre velfærdsmodeller  




	Tags/nøgleord 
Socialt udsatte, socialt arbejde, socialisering, identitet, social arv, velfærdsstaten, civilsamfundet 

